Drie sterf in Benoni-vliegongelukDie vliegtuig se wrak. Foto: ER24 Drie mense is dood nadat ŉ ligte vliegtuig Woensdag in ŉ park in Benoni aan die Oos-Rand neergestort en aan die brand geslaan het. Russel Meiring, woordvoerder van ER24, het gesê die park is naby Rasebetsiweg in Wattville geleë. “Die vliegtuig, wat op sy dak gelê het, was besig om te brand toe paramedici van ER24 en ander nooddienste by die toneel opgedaag het,” het Meiring gesê. “Daar was drie mense in die wrak. Hulle het ongelukkig noodlottige beserings opgedoen.” Geen verdere besonderhede is in die stadium bekend nie. Die Burgerlugvaartowerheid ondersoek die ongeluk.